ـــــ ئالتە بەگلىكتىن تۈزۈك بىر نېمىلەر چىقمايدۇ! چىن بەگلىكىمىزگە قانداق زىيانكەشلىكلەرنى قىلىشتىڭ ؟ يەنە ۋارقىرايدىغان بولساڭ تېرەڭنى سويۇۋېتىمەن! ـــــ دېدى يىڭ تېڭ چىشلىرىنى غۇچۇرلىتىپ. شۇ تاپتا يىڭ تېڭنىڭ بەتبەشىرە چىرايىدىن شۇملۇق يېغىپ تۇراتتى، ۋەھشىيلەشكەن ياۋۇز كۆزلىرى لى سىغا مىقتەك قادالغان ئىدى. لى سى ھېچ چۈشىنەلمىدى، ئادەتتە ئىلىم-مەرىپەت ئەھلىنى زىيادە ھۆرمەت قىلىدىغان يىڭ تېڭ نېمىشقا تۇيۇقسىزلا  غالجىرلاشقان ھايۋانغا ئوخشاپ قالغاندۇ؟ مەشرقتىكى بەگلىكلەردىن كەلگەنلەرنىڭ ھەممىسىنى نېمىشقا بۇنچىۋالا تىللاپ قارغايدىغاندۇ؟